b'\n_START_ARTICLE_\nFundia Armeringsst\xc3\xa5l\n_START_PARAGRAPH_\nFundia Armeringsst\xc3\xa5l AS var en gjenvinningsbedrift som ble drevet som et datterselskap av det nordiske st\xc3\xa5lkonsernet Fundia AB. Bedriften var den st\xc3\xb8rste produsenten av armeringsst\xc3\xa5l i de nordiske landene og hadde sine produksjonslokaler i Mo i Rana i Rana kommune i Nordland._NEWLINE_Bedriften ble etablert i 1992 i kj\xc3\xb8lvannet av nedleggelsen av Norsk Jernverk i 1990. Foretaket ble nedlagt den 8. august 2006. Gjennom oppkj\xc3\xb8p av spanskeide Celsa Gruppen AS ble bedriften etterfulgt av Celsa Armeringsst\xc3\xa5l i 2007.'